
Okresný súd Prievidza 1T/42/2026 3826010320 27. 05. 2026 Mgr. Vojtech Chmelan ECLI:SK:OSPD:2026:3826010320.2
ROZSUDOK V MENE SLOVENSKEJ REPUBLIKY Okresný súd Prievidza samosudcom Mgr. Vojtechom Chmelanom na hlavnom pojednávaní konanom dňa 27. mája 2026 takto rozhodol: O b ž a l o v a n á : A. B. C. A. D. E. F. G. , nar. XX.XX.XXXX v H., okres I., trvale bytom I., D. J. XXX/XX, t.č. vo výkone väzby v Ústave na výkon väzby K., je
vinná , že
v období od 29.07.2025 do 13.01.2026 na rôznych miestach, najmä v predajniach obchodnej siete L. M., ako aj v predajniach spoločností D. N. O., F. P. H. N. opakovane v úmysle neoprávnene sa obohatiť odcudzovala tovar tým spôsobom, že tento vkladala do tašiek, nákupných košíkov alebo si ho ukrývala pod odev a následne prechádzala cez pokladničnú zónu bez jeho priznania a zaplatenia, prípadne predajňu opustila mimo pokladničnej zóny alebo využila moment otvorenia vstupných zariadení a to konkrétne 1) dňa 29.07.2025 v čase okolo 18:40 hodiny v I. z predajne L. M. na ulici A. odcudzila alkohol a to 1 kus Bumbu originál 40% 0,7 l v hodnote 38,99 eur a 1 kus Gin Marsen Pink 0,7 l v hodnote 12,99 eur tak, že ho vložila do tašky prevesenej cez rameno a prešla cez pokladničnú zónu bez zaplatenia, čím spôsobila poškodenej spoločnosti L. M. I., N. Q. škodu vo výške 51,98 eur, 2) dňa 02.08.2025 v čase o 12:32 hodine v I. z predajne L. M. R. S. P. T. odcudzila tovar a to 3 kusy Slivovica Bošácka 0,5l v hodnote 50,97 eur, 1 kus Slivovica Bošácka 0,7 l v hodnote 21,99 eur, 2 kusy Krušovice Kr. 10 0,5 l v hodnote so zálohou 2,08 eur, 1 kus Dezert Merci 400g v hodnote 13,99 eur, 4 kusy Milka Choco Jelly 250g v hodnote 22,76 eur, 3 kusy Milka Toffee Whol. 300g v hodnote 11,07 eur a 3 kusy Milka Oreo 300g v hodnote 14,97 eur tak, že ho vložila do tašky a prešla cez samoobslužné pokladne bez zaplatenia, čím spôsobila poškodenej spoločnosti L. M. I., N. Q. škodu vo výške 137,83 eur, 3) dňa 04.09.2025 v čase okolo 09:45 hodiny v I. z predajne D. na ulici R. L. odcudzila 1 kus vysokotlakový čistič značky Parkside tak, že ho vzala z palety pred vstupom a odišla z predajne bez zaplatenia, čím spôsobila poškodenej spoločnosti D. N. O., F. škodu vo výške 99,99 eur, 4) dňa 17.09.2025 v čase od 10:18 hodiny do 10:24 hodiny v R. z predajne L. M. na ulici U. odcudzila tovar a to 1 kus Brandy Soberano 0,7 l v hodnote 15,39 eur, 3 kusy Gibson Gin Pink 0,7 l v hodnote 35,97 eur, 9 kusov pistácie značky COOP 200g v hodnote 38,61 eur tak, že ho vložila do tašky a prešla cez pokladničnú zónu bez zaplatenia, čím spôsobila poškodenej spoločnosti L. M. I., N. Q. škodu vo výške 89,97 eur, 5) dňa 26.09.2025 v čase okolo 17:03 hodiny v T. z predajne L. M. na ulici E. odcudzila tovar a to 1 kus Jagermeister 0,7 l v hodnote 19,99 eur, 5 kusov Tatratea Originál 52% 0,7 l v hodnote 110,95 eur a 1 kus Slivovica Bošácka 0,7 l v hodnote 21,99 eur tak, že ho vložila do tašky prevesenej cez rameno a prešla cez pokladničnú zónu bez zaplatenia, čím spôsobila poškodenej spoločnosti L. M. I., N. Q. škodu vo výške 152,95 eur,
6) dňa 27.09.2025 v čase okolo 14:30 hodiny v E. z predajne L. M. R. S. R. N. odcudzila tovar a to 5 kusov pistácie 200g v hodnote 19,45 eur, 1 kus syrové nite oravské 500g v hodnote 7,29 eur, 1 kus tampóny Bel 70 kusovs + 20% v hodnote 1,69 ur, 1 kus Cocolino Blue aviváž 1,7 l v hodnote 6,69 eur, 3 kusy Red Bull 355 ml + záloha v hodnote 7,32 eur, 2 kusy Bumbu Originál 40% v hodnote 59,98 eur, 5 kusov čokoláda Milka Triolade v hodnote 36,95 eur, 4 kusy Um tuzemský 40% v hodnote 55,96 eur, 1 kus Merci love 185g v hodnote 5,79 eur tak, že ho vložila do nákupnej tašky a prešla cez pokladničnú zónu bez zaplatenia, čím spôsobila poškodenej spoločnosti L. M. I., N. Q. škodu vo výške 201,12 eur, 7) dňa 01.10.2025 v čase okolo 13:55 hodiny v R. O. z predajne L. M. na ulici T. odcudzila tovar a to 5 kusov Slivovica biela Budík 0,7 l v hodnote 124,95 eur a 2 kusy Hruškovica Will 0,7 l v hodnote 47,70 eur tak, že ho vložila do košíka, následne preložila do tašky a prešla cez samoobslužné pokladne bez zaplatenia, čím spôsobila poškodenej spoločnosti L. M. I., N. Q. škodu vo výške 172,65 eur, 8) dňa 03.10.2025 v čase od 10:15 hodiny do 10:23 hodiny v I. z predajne L. M. R. S. V. E. odcudzila tovar a to 3 kusy Slivovica Bošácka 0,5 l v hodnote 68,37 eur tak, že ho vložila do tašky a prešla cez pokladničnú zónu bez zaplatenia, čím spôsobila poškodenej spoločnosti L. M. I., N. Q. škodu vo výške 68,37 eur, 9) dňa 04.10.2025 v čase od 12:40 hodiny do 13:20 hodiny v R. O. z predajne L. M. R. S. T. odcudzila tovar a to 3 kusy Karpatské Brandy 0,7 l v hodnote 104,97 eur, 2 kusy Slivovica biela 0,7 l v hodnote 47,70 eur, 2 kusy Slivovica Bošácka 0,7 l v hodnote 54,30 eur, 3 kusy Jim Beam Whisky v hodnote 62,97 eur, 3 kusy Marhuľovica 0,7 l v hodnote 65,97 eur tak, že ho vložila do košíka, následne preložila do tašky, prikryla odevom a prešla cez samoobslužné pokladne bez zaplatenia, čím spôsobila poškodenej spoločnosti L. M. I., N. Q. škodu vo výške 335,91 eur, 10) dňa 04.10.2025 v čase od 17:35 hodiny do 17:54 hodiny v I. z predajne L. M. R. S. V. E. odcudzila 1 kus kempingového košíka v hodnote 14,45 eur tak, že ho ukryla pod pazuchu a prešla cez pokladničnú zónu bez zaplatenia, čím spôsobila poškodenej spoločnosti L. M. I., N. Q. škodu vo výške 14,45 eur, 11) dňa 05.10.2025 v čase od 14:39 hodiny do 14:52 hodiny v I. z predajne L. M. R. S. V. E. odcudzila tovar a to 1 kus kempingový košík v hodnote 14,45 eur, 12 kusov pistácie 200g v hodnote 51,48 eur, 14 kusov Horalky 50g v hodnote 8,26 eur, 56 kusov oblátky Mila rezy 50g v hodnote 47,60 eur, 5 kusov čokoláda Rocher Milk 90g v hodnote 9,95 eur, 3 kusy Milka ChocoBrow 6 x 25g v hodnote 8,07 eur tak, že ho vložila do tašky a prešla cez pokladničnú zónu bez zaplatenia, čím spôsobila poškodenej spoločnosti L. M. I., N. Q. škodu vo výške 139,81 eur, 12) dňa 06.10.2025 v čase od 18:07 hodiny do 18:25 hodiny v R. I. z predajne L. M. odcudzila tovar a to 7 kusov Slivovica biela budík 50% 0,7 l v hodnote 166,95 eur, 2 kusy Hruškovica Will. Budík 42% 0,7 l v hodnote 49,98 eur, 3 kusy Likér Baileys 17% 0,7 l v hodnote 59,97 eur, 8 kusov Dezert Merci Lovelies Classic 185g v hodnote 46,32 eur, 2 kusy Marienka guličky kakaové 235g v hodnote 11,38 eur, 6 kusov pralinka Lindor 200g v hodnote 35,94 eur, 1 kus AP Dove Men Clean Comf. 150ml v hodnote 4,49 eur, 1 kus dezodorant FA Mystic Moments 150ml v hodnote 2,79 eur, 1 kus deospray FA Men Red Cedarw 150ml v hodnote 2,79 eur, 1 kus CP prostriedok WD-40 200ml v hodnote 4,55 eur tak, že ho vložila do nákupnej tašky a prešla cez pokladničnú zónu bez zaplatenia, čím spôsobila poškodenej spoločnosti L. M. I., N. Q. škodu vo výške 385,16 eur, 13) dňa 09.10.2025 v čase okolo 09:30 hodiny v I. z predajne L. M. R. S. R. odcudzila tovar a to 3 kusy Slivovica biela 0,7 l v hodnote 71,55 eur, 2 kusy Bumbu Orig. 0,7 l v hodnote 77,98 eur, 1 kus Rum&Spiced Timon 0,7 l v hodnote 25,99 eur, 2 kusy Tatratea Originál 52% 0,7 l v hodnote 44,38 eur, 2 kusy Pedig.Biscrok 200g v hodnote 4,50 eur a 1 kus balenia Purina Los.mrk. 4 x 85g v hodnote 3,99 eur tak, že ho vložila do svojho piknikového košíka a následne bez zaplatenia prešla cez pokladničnú zónu, čím spôsobila poškodenej spoločnosti L. M. I., N. Q. škodu vo výške 228,39 eur, 14) dňa 10.10.2025 v čase okolo 18:00 hodiny v E. z predajne L. M. R. S. R. N. odcudzila tovar a to 1 kus plienky Pampers Premium Care v hodnote 24,25 eur, 2 kusy Gin Beef Pink 0,7 l v hodnote 31,98 eur, 2 kusy Gin Juniper 40% 0,7 l v hodnote 23,98 eur, 2 kusy Whisky J.W.Red 0,7 l v hodnote 39,98 eur, 3 kusy dezert Merci 400g v hodnote 41,97 eur, 2 kusy Slivovica biela 0,7 l v hodnote 47,70 eur, 3 kusy Hruškovica Williams 0,7 l v hodnote 74,97 eur a 2 kusy Karpatské brandy Špeciál v hodnote 69,98 eur tak, že ho vložila do nákupnej tašky a prešla cez pokladničnú zónu bez zaplatenia, čím spôsobila poškodenej spoločnosti L. M. I., N. Q. škodu vo výške 354,81 eur, 15) dňa 11.10.2025 v čase od 18:17 hodiny do 18:20 hodiny v T. z predajne H. na ulici námestie H. odcudzila tovar a to 4 kusy Hruška Will 45% v hodnote 115,96 eur a 6 kusov Slivovica Bošácka v hodnote 173,94 eur tak, že ho vložila do tašky a predajňu opustila cez otvorené vstupné dvere bez zaplatenia, čím spôsobila poškodenej spoločnosti H. s.r.o. škodu vo výške 289,90 eur,
16) dňa 14.10.2025 v čase od 17:00 hodiny do 17:30 hodiny v L. – H. z predajne L. M., N. J. XXX odcudzila tovar a to 3 kusy Slivovica Bošácka 52% 0,7 l v hodnote 65,97 eur, 1 kus Whisky Jim Beam 40% 0,7 l v hodnote 13,99 eur, 1 kus Whisky Jack Daniels 40% 0,7 l v hodnote 19,90 eur, 1 kus AP Tesori Ayurveda 38PD 760ml v hodnote 3,49 eur a 14 kusov COOP pistácie v hodnote 54,46 eur tak, že ho vložila do nákupnej tašky a prešla cez pokladničnú zónu bez zaplatenia, čím spôsobila poškodenej spoločnosti L. M. I., N. Q. škodu vo výške 157,81 eur, 17) dňa 24.12.2025 v čase okolo 08:28 hodiny v I. z predajne L. M. R. S. A. odcudzila tovar a to 1 kus Jack Daniels 40% 0,7 l v hodnote 21,99 eur a 1 kus Slivovica Bosac 0,7 l v hodnote 24,99 eur tak, že ho ukryla pod odev, časť tovaru zaplatila a časť nepriznala a nezaplatila, čím spôsobila poškodenej spoločnosti L. M. I., N. Q. škodu vo výške 46,98 eur, 18) dňa 11.01.2026 v čase okolo 14:52 hodiny v I. z predajne L. M. R. S. V. E. odcudzila tovar a to 1 kus Bumbu originál 40% 0,7 l v hodnote 38,99 eur a 1 kus Rum Spiced Timon 0,7 l v hodnote 35,29 eur tak, že využila otvorenie turniketu a predajňu opustila bez zaplatenia, čím spôsobila poškodenej spoločnosti L. M. I., N. Q. škodu vo výške 74,28 eur, 19) dňa 13.01.2026 v čase okolo 11:18 hodiny v I. z predajne L. M. R. S. V. E. odcudzila tovar a to 1 kus Gliss Oil Nutr. 250ml v hodnote 4,39 eur, 6 kusov Listerine Cool 500ml v hodnote 44,10 eur, 3 kusy Sam. Gliss Split 400ml v hodnote 17,97 eur, 5 kusov Old Spice Whitewater 400ml v hodnote 27,25 eur, 4 kusy Gliss Ultim. Rep 400ml v hodnote 23,96 eur, 13 kusov Maslo čerstvé 250g v hodnote 53,95 eur, 4 kusy Polooštiepok údený 160g v hodnote 13,16 eur tak, že ho vložila do košíka a následne predajňu opustila mimo pokladničnej zóny bez zaplatenia, čím spôsobila poškodenej spoločnosti L. M. I., N. Q. škodu vo výške 184,78 eur, 20) dňa 13.01.2026 v čase okolo 19:32 hodiny v I. z predajne L. M. R. S. V. E. spoločne s inou osobou odcudzila tovar a to 1 kus kábel dat. Type C v hodnote 5,67 eur, 3 kusy parenica neúdená 110g v hodnote 5,07 eur a 5 kusov kakaové rezy 50g v hodnote 3,25 eur tak, že ho ukryli do odevu a prešli cez pokladničnú zónu bez zaplatenia, čím spôsobili poškodenej spoločnosti L. M. I., N. Q. škodu vo výške 13,99 eur, pričom tak konala napriek tomu, že bola za dva obdobné činy v predchádzajúcich dvanástich mesiacoch postihnutá a to uložením blokovej pokuty nezaplatenej na mieste vo výške 50 eur, číslo bloku P. Obvodným oddelením PZ I. zo dňa 26.04.2025, právoplatným dňa 26.04.2025 za priestupok proti majetku podľa § 50 ods.1 písm. a) Zákona číslo 372/1990 Zb. O priestupkoch – drobná krádež a uložením blokovej pokuty nezaplatenej na mieste vo výške 30 eur, číslo bloku P. Obvodným oddelením PZ I. zo dňa 15.06.2025, právoplatným dňa 15.06.2025 za priestupok proti majetku podľa § 50 ods.1 písm. a) Zákona číslo 372/1990 Zb. O priestupkoch – drobná krádež,čím spôsobila poškodenej spoločnosti L. M. I., N. Q. škodu vo výške 2.811,24 eur, poškodenej spoločnosti H. s.r.o. škodu vo výške 289,90 eur a poškodenej spoločnosti D. N. O., F. škodu vo výške 99,99 eur, teda celkovú škodu vo výške 3.201,13 eur, teda v bodoch 1) až 20) prisvojila si cudziu vec tým, že sa jej zmocnila a spôsobila tak malú škodu a bola za dva obdobné činy v predchádzajúcich dvanástich mesiacoch postihnutá a čin spáchala závažnejším spôsobom konania – na viacerých osobách, tým
spáchala
v bodoch 1) až 20) pokračovací zločin krádeže podľa § 212 ods.1 písm. a), sčasti písm. g), ods.3 písm. b) Trestného zákona s poukazom na § 138 písm. j) Trestného zákona číslo 300/2005 Z.z. v znení Zákona číslo 40/2024 Z.z. a za to sa odsudzuje
Podľa § 212 ods.3 Trestného zákona, § 42 ods.1 Trestného zákona, § 41 ods.2 Trestného zákona, § 38 ods.2 Trestného zákona, § 36 písm. l) Trestného zákona, § 39 ods.1 Trestného zákona k súhrnnému nepodmienečnému trestu odňatia slobody v trvaní 10 (desať) mesiacov. Podľa § 48 ods.2 písm. a) Trestného zákona sa pre výkon uloženého trestu zaraďuje do ústavu na výkon trestu s minimálnym stupňom stráženia. Podľa § 42 ods.2 Trestného zákona súd zároveň z r u š u j e výrok o treste trestného rozkazu Okresného súdu Nitra, sp. zn. 3T 7/2026 zo dňa 28.01.2026, doručený dňa 29.04.2026, ktorý nadobudol právoplatnosť dňa 08.05.2026, ako aj ďalšie rozhodnutia naň obsahovo nadväzujúce, ak vzhľadom na zmenu, ku ktorej došlo zrušením, stratili svoj podklad. Podľa § 287 ods.1 Trestného poriadku je obžalovaná povinná nahradiť poškodenej strane spoločnosti L. M. I., N. Q. N. N. P. T. K. XXX, I., IČO: XXXXXXXX škodu vo výške 2.789,25 eur a poškodenej strane spoločnosti H. N. N. N. H. XXX, H., IČO: XXXXXXXX škodu vo výške 289,90 eur. odôvodnenie: Na hlavnom pojednávaní obžalovaná A. B. urobila vyhlásenie podľa § 257 ods.1 Trestného poriadku tak, že po poučení o jej právach vyhlásila, že je vinná zo spáchania skutkov uvedených v obžalobe prokurátora Okresnej prokuratúry v Prievidzi. Po vyhlásení obžalovanej, že je vinná zo spáchania skutkov uvedených v obžalobe, prokurátor žiadal vyhlásenie obžalovanej prijať. Súd vyhlásenie obžalovanej, že je vinná zo spáchania skutkov uvedených v obžalobe prijal uznesením a vyhlásil, že dokazovanie v rozsahu, v akom obžalovaná priznala spáchanie skutkov uvedených v obžalobe sa nevykoná, vykoná sa len dokazovanie ohľadne trestu a náhrady škody, oboznámil sa so správami o povesti na obžalovanú, s odpisom registra trestov. Súd vzhľadom na vyhlásenie a doznanie obžalovanej A. B. jej konanie tak po stránke subjektívnej, tak i po stránke objektívnej kvalifikoval v bodoch 1) až 20) ako pokračovací zločin krádeže podľa § 212 ods.1 písm. a), sčasti písm. g), ods.3 písm. b) Trestného zákona s poukazom na § 138 písm. j) Trestného zákona číslo 300/2005 Z.z. v znení Zákona číslo 40/2024 Z.z. pretože obžalovaná si prisvojila cudziu vec tým, že sa jej zmocnila a spôsobila tak malú škodu a bola za dva obdobné činy v predchádzajúcich dvanástich mesiacoch postihnutá a čin spáchala závažnejším spôsobom konania – na viacerých osobách. Spáchanie skutkov je obžalovanej preukázané aj výpoveďami splnomocnencov poškodených strán, listinnými dôkazmi, ako aj kamerovými záznamami, ktorých vierohodnosť nie je nijako spochybnená. Samosudca poukazuje na to, že zločinu krádeže podľa § 212 ods.1 písm. a), sčasti písm. g), ods.3 písm. b) Trestného zákona s poukazom na § 138 písm. j) Trestného zákona sa dopustí ten, kto si prisvojí cudziu vec tým, že sa jej zmocní a spôsobí tak malú škodu a bol za taký čin postihnutý a čin spácha na viacerých osobách, pričom obžalovaná konala v priamom úmysle podľa § 15 písm. a) Trestného zákona. Z trestného rozkazu Okresného súdu Nitra, sp. zn. 3T 7/2026 zo dňa 28.01.2026, ktorý nadobudol právoplatnosť dňa 08.05.2026 vyplýva, že obžalovaná bola odsúdená pre prečin krádeže podľa § 212 ods.1 Trestného zákona a bol jej uložený podmienečný trest odňatia slobody v trvaní 3 mesiace, ktorého výkon jej bol podmienečne odložený na skúšobnú dobu v trvaní 12 mesiacov, pričom tohto skutku sa dopustila po vznesení obvinenia v tejto veci. Obžalovaná svojím konaním porušila záujem spoločnosti na ochrane majetku fyzických osôb. Súd u obžalovanej zistil poľahčujúcu okolnosť v tom, že sa k trestnej činnosti doznala a túto oľutovala, priťažujúcu okolnosť súd nezistil. Motívom konania obžalovanej bola zištnosť. K osobe obžalovanej súd zistil, že v mieste bydliska o nej bližšie informácie nie sú známe. Z výpisu z ústrednej evidencie priestupkov vyplýva, že táto bola 6-krát postihnutá za priestupok, 5-krát za priestupok proti majetku, 1-krát za priestupok proti občianskému spolunažívaniu (fyzicky napadla inú osobu). Z odpisu registra trestov vyplýva, že obžalovaná doposiaľ súdne trestaná nebola.
Súd vyhodnotiac všetky skutočnosti majúce význam pre rozhodnutie o treste, vzhľadom na osobu obžalovanej, jej doterajší spôsob života, okolnosti prípadu, uložil obžalovanej za použitia § 212 ods.3 Trestného zákona, § 42 ods.1 Trestného zákona, § 41 ods.2 Trestného zákona, § 38 ods.2 Trestného zákona, § 36 písm. l) Trestného zákona, § 39 ods.1 Trestného zákona súhrnný nepodmienečný trest odňatia slobody v trvaní 10 (desať) mesiacov a z dôvodu, že v posledných desiatich rokoch nebola vo výkone trestu, súd obžalovanú pre výkon uloženého trestu zaradil do ústavu na výkon trestu s minimálnym stupňom stráženia. Z dôvodu, že trestnej činnosti sa dopustila skôr, ako bol vyhlásený trestný rozkaz Okresného súdu Nitra, sp. zn. 3T 7/2026 zo dňa 28.01.2026, ktorý nadobudol právoplatnosť dňa 08.05.2026, súd podľa § 42 ods.2 Trestného zákona zrušil výrok o treste tohto trestného rozkazu, ako aj ďalšie rozhodnutia naň obsahovo nadväzujúce, ak vzhľadom na zmenu, ku ktorej došlo zrušením, stratili svoj podklad. Súd v prípade obžalovanej zistil, že základná sadzba u obžalovanej je 2 roky až 8 rokov. Pokiaľ prokurátor žiadať uložiť nepodmienečný trest odňatia slobody, či už v samej spodnej hranici zákonom stanovenej trestnej sadzby, resp. vzhľadom na prijatie vyhlásenia obžalovanej o uznaní viny, využiť ustanovenie § 39 ods.5 Trestného zákona, t.j. pod dolnú hranicu zákonom stanovenej trestnej sadzby v trvaní 16 mesiacov, súd tomuto návrhu nevyhovel. Samosudca poukazuje na to, že aj v prípade využitia ustanovenia § 39 ods.5 Trestného zákona by súd musel vychádzať zo sadzby minimálne 16 mesiacov až 8 rokov, teda súd by musel obžalovanej ukladať nepodmienečný trest odňatia slobody minimálne v trvaní 16 mesiacov, čo súd považoval za neprimerane prísne. Súd však v danom prípade využil ustanovenie § 39 ods.1 Trestného zákona a mimoriadne znížil obžalovanej trest pod dolnú hranicu trestnej sadzby a uložil jej súhrnný nepodmienečný trest odňatia slobody v trvaní 10 mesiacov so zaradením do ústavu na výkon trestu s minimálnym stupňom stráženia. Samosudca dôvody mimoriadneho zníženia vidí v tom, že obžalovaná sa od počiatku k trestnej činnosti doznala a napomáhala orgánom činným v trestnom konaní pri objasňovaní jej trestnej činnosti (samosudca z toho dôvodu preto vo výrokovej časti nedával poľahčujúcu okolnosť u obžalovanej podľa § 36 písm. n) Trestného zákona). Samosudca poukazuje na to, že obžalovaná v minulosti sa žiadnej trestnej činnosti nedopustila, súd vzhľadom na výšku spôsobenej škody, súd vzhľadom na to, že obžalovaná je matkou maloletého dieťaťa, ktoré je v súčasnej dobe v centre starostlivosti a maloleté deti, pričom obžalovaná v podstate do tejto doby viedla riadny život človeka, pričom v prípade, že by jej súd ukladal nepodmienečný trest odňatia slobody vo väčšej výmere by nepriaznivo vplývalo na vzťah medzi matkou a maloletým synom (ktorý ju aj v súčasnej dobe navštevuje vo výkone väzby) a dlhý výkon trestu by nepriaznivo vplýval na rodinu. Podľa názoru súdu, uloženie nepodmienečného trestu tak, ako to navrhoval prokurátor by nesplnilo svoj účel a preto súd obžalovanej uložil trest odňatia slobody pod dolnú hranicu zákonom stanovenej trestnej sadzby v trvaní 10 mesiacov. Pokiaľ obhajoba navrhovala uložiť obžalovanej podmienečný trest odňatia slobody, súd považuje uloženie takéhoto trestu za neprimerane mierne, pretože obžalovaná sa trestnej činnosti dopúšťala v období šiestich mesiacov až do doby, pokiaľ nebola vzatá do väzby, pričom tejto trestnej činnosti sa mala podľa jej vyjadrenia dopúšťať pre inú osobu, teda takto uložený trest by nebol v súlade s ustanovením § 34 ods.1 Trestného zákona. Súd mal za to, že takto uložený nepodmienečný trest odňatia slobody bude miere vplývať na prevýchovu obžalovanej a splní aj svoj účel.
v dostatočnej
Poškodené strany si riadne a včas uplatnili nárok na náhradu škody, škoda bola dokladovaná, preto súd v zmysle § 287 ods.1 Trestného poriadku zaviazal obžalovanú k náhrade škody tak, ako to je uvedené vo výrokovej časti tohto rozhodnutia. Poučenie: Proti tomuto rozsudku možno podať odvolanie v lehote 15 dní odo dňa jeho oznámenia cestou tunajšieho súdu ku Krajskému súdu v Trenčíne.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:3826010320.2 (dáta aktuálne k 14. 11. 2026). Záväzné je znenie zverejnené súdom.




